شه‌فه‌ق نيوز/ ئه‌حمه‌د ئه‌لناسر وه‌زير خارجيه‌ى كوه‌يتى وه‌ سه‌ردانيگ ره‌سيه‌ به‌غداى پايته‌خت عراق، جوور ئه‌وه‌گ وه‌زاره‌ت خارجيه‌ى عراقى ئاشكراى كرد.
له‌ى باوه‌ته‌و، هووكاره‌يل ره‌سانن كوه‌يتى، ئه‌وه‌ ده‌رخستن ك سه‌ردان ئه‌حمه‌د ئه‌لناسر وه‌زير خارجيه‌ى كوه‌يتى ئه‌را به‌غدا له‌ چوارچيوه‌ى پشتگيرى و پته‌وكردن په‌يوه‌نديه‌يل دولايه‌نه‌ى ناونى هه‌ردوگ وڵاته‌.
ئاماژه‌ وه‌يه‌يش كريه‌ێد گرنگترين ناونيشانه‌يل له‌ كارنامه‌ى سه‌ردانه‌گه‌ پيكهاتگه‌ له‌ پشتگيريكردن په‌يوه‌نديه‌يل دولايه‌نى و پته‌وكردن هه‌ماهه‌نگى دولايه‌نى و مه‌سه‌له‌يليگ تر هاوبه‌ش و گرنگترين رويداگه‌يل له‌ هه‌ردوگ مه‌ردان هه‌رێمى و ناوده‌وڵه‌تى و پشتگيرى هه‌وڵه‌يل عراق له‌ روێ وه‌ڕوێ بوينه‌وه‌ى تيرۆر، يه‌يش بيجگه‌ ئه‌وه‌گ له‌ى سه‌ردانه‌ بريگ دوسيه‌ى دولايه‌نى تاوتوێ ئه‌كريه‌ێد جوور هاوكارى ده‌ريايى و كاره‌يل تر هاوبه‌ش له‌ناونى هه‌ردوگ وڵات.
